แกนนำกลุ่ม "ราษฎร" อยู่ภายในเรือนจำระหว่างรอการพิจารณาคดีอะไร
แกนนำกลุ่ม "ราษฎร" ต้องกินอยู่หลับนอนภายในเรือนจำเป็นเวลา 1-2 เดือน หลังศาลไม่อนุญาตให้ประกันตัวในระหว่างรอการพิจารณาคดีหมิ่นประมาทพระมหากษัตริย์ฯ ตามประมวลกฎหมายอาญา มาตรา 112, ยุยงปลุกปั่นฯ มาตรา 116 และข้อหาอื่น ๆ จากการเข้าร่วมชุมนุม "19 กันยา ทวงอำนาจคืนราษฎร" เมื่อวันที่ 19-20 ก.ย. 2563 ที่ ม.ธรรมศาสตร์ ท่าพระจันทร์ และสนามหลวง

ศาลนัดตรวจสอบพยานหลักฐานในวันที่ 7-8 เม.ย. 2564 และยังลุ้นว่าจะมีคำสั่งปล่อยชั่วคราวหรือไม่ หลังทีมทนายยื่นคำร้องไปช่วงต้นสัปดาห์ที่ผ่านมา คดีนี้มีจำเลยรวม 22 คน ทว่ามีอยู่ 7 คนที่ไม่ได้รับการประกันตัว

แกนนำชุดแรก 4 คน ประกอบด้วย นายพริษฐ์ ชิวารักษ์ หรือเพนกวิน, นายอานนท์ นำภา, นายสมยศ พฤกษาเกษมสุข และนายปติวัฒน์ สาหร่ายแย้ม หรือหมอลำแบงค์ ถูกส่งตัวไปคุมขังภายในเรือนจำพิเศษกรุงเทพฯ ตั้งแต่วันที่ 9 ก.พ. 2564 (เฉพาะเพนกวินถูกย้ายตัวไปสถานกักขังกลาง จ.ปทุมธานี เมื่อ 22 มี.ค. 2564 ตามคำสั่งศาลอาญาลงโทษกักขัง 15 วัน ฐานละเมิดอำนาจศาล)

แกนนำชุดที่สอง 3 คน ประกอบด้วย นายจตุภัทร์ บุญภัทรรักษา หรือไผ่ ดาวดิน, นายภาณุพงศ์ จาดนอก หรือไมค์ และ น.ส. ปนัสยา สิทธิจิรวัฒนกุล หรือรุ้ง ถูกส่งตัวไปคุมขังในเรือนจำตั้งแต่ 8 มี.ค. 2564 โดยไผ่และไมค์ถูกคุมขังที่เรือนจำพิเศษกรุงเทพฯ ส่วนรุ้งถูกส่งไปที่ทัณฑสถานหญิงกลาง

หลังทีมทนายใช้ความพยายามอย่างน้อย 7 ครั้งในการยื่นคำร้องขอปล่อยชั่วคราวจำเลยคดีนี้ ได้เกิดสิ่งที่ทนายความของแกนนำกลุ่มราษฎร เชื่อว่าอาจเป็น "จุดเปลี่ยนสำคัญ" จาก "พฤติการณ์ที่เปลี่ยนแปลงไป" เมื่อจำเลย 3 คนแถลงต่อศาลอาญาเมื่อ 29 มี.ค. 2564 มีใจความช่วงหนึ่งตรงกันว่า "หากได้รับการปล่อยตัวชั่วคราว จะไม่พูดพาดพิงเกี่ยวกับสถาบันฯ อีก"
1.ความรู้พื้นฐานกฏหมาย,2.ประมวลกฎหมายอาญา,5.ประมวลกฎหมายวิธีพิจาณาความอาญา(วิอาญา),21.กฎหมายรัฐธรรมนูญ,26.กฎหมายสิทธิมนุษยชน,56.กฎหมายอาญาความผิดเกี่ยวกับความมั่นคงแห่งราชอาณาจักร-การก่อการร้าย,66.กฎหมายอาญาความผิดเกี่ยวกับเสรีภาพและชื่อเสียง,77.พระราชบัญญัติประกอบรัฐธรรมนูญ,78.กฎหมายลักษณะพยาน (ทั้งวิแพ่งและวิอาญา),92.ข่าวสารทั่วไป สถิติต่างๆ